### Referent

Søren tager referat.

Tilstede: Karl-Martin, Adam, Jonas, Søren

### Dagsorden

Blev godkendt.

### Opsamling på trappeopgangsrenovation - muligheder

#### Bestyrelsen gennemgik GF mandatet fra 2013 i forhold til ramme og budget. Det oprindelige budget var på 1,9 mio. kr. Processen med den rådgivende arkitekt, Gitte Hoff, blev gennemgået. De indkomne tilbud lå – efter en bred vurdering, meget højt – på samlet set, ca. 2,5 mio. kr. De er ikke udspecificerede i tilbudsarket. Det blev drøftet om der skulle indkaldes til en ekstraordinær generalforsamling mhp. at få øget budgetrammen eller om udbudsprocessen skulle genoptages. Bestyrelsen valgte det sidste, herunder indledningsvist en dialog med den rådgivende arkitekt om vores bekymringer (Karl-Martin tager kontakt) samt derefter en stillingtagen til design af den videre proces, herunder evt valg af totalentreprise. Det betyder at projektet umiddelbart ikke igangsættes før der er klarhed omkring økonomien.

### Vandskade

Der var en vandskade omkring en altan i nr 8. Flemming tager kontakt til PJP.

### Gentagne støjklager i nr 8

Bestyrelsen sendte i sidste uge et påbud til en beboer på baggrund af talrige klager om gentagen støj ved meget høj musik. Bestyrelsen kontakter Sune personligt og vil også på baggrund af de nye gentagne klager om samme beboer bede administrationen om at sende et yderligere skærpet påbud.

### Støjklager i nr 16

Der har været uoverensstemmelser mellem over og underbo i nr 8 omkring støj. Bestyrelsen har umiddelbart ikke mulighed for at gå ind i konflikten og opfordrer i al almindelighed beboerne til at finde mindelige løsninger til at vi bor sammen i fred og mag.

### Vaskerum - mandat til snak med 2erne

Der er aftalt møde 23. Juni kl 8:00 med Strandbo II omkring vaskerummet. Forskellige mulighed og mandat blev drøftet. Adam og Jonas går videre med dialogen.

### Generel linje: elevator projektet

Der har været en henvendelse til bestyrelsen omkring elevatorprojektet. Renovering er nødvendig på sigt på grund af højt støjniveau samt manglende præcision ved etagestop. Idet projektet i den nuværende form er vurderet til i alt omkring 1,6 mio. kr. der vil skulle lånefinansieres, står det ikke øverste på bestyrelsens liste. Igangsættelse vil derfor kræve et beslutningsoplæg og et GF mandat. Den/de interesserede beboere opfordres til at bidrage til at udarbejde et kvalificeret beslutningsoplaeg (1-2 siders papir der beskriver problemet er, baggrunden, løsningen, økonomien, samt beslutningsprocessen fremadrettet).

### Evt. status på gårdprojektet før sommerferien

Intet nyt for nuværende.

### Fornyelse af Flemmings kontrakt

Dialog med Flemming omkring hans kontrakt pågår. Adam og Katrine har dialogen.